cyanic-selkie/wikianc huggingface dataset:
Paiwan (folk)
Kultur og religion
Heksekunst har lenge vært en viktig del av paiwankulturen. Det var og er fortsatt ansett av mange at evnen til trolldom er arvelig. Til tross for dette er en skole for trolldom blitt åpnet i Sør-Taiwan. Dette er for å bøte på den drastiske nedgangen i antall hekser.
Arméns musikkår
Arméns musikkår (AMK) er et musikkorps i Svenska armén, og en del av Livgardet. Korpset er stasjonert i Stockholm.
Gjennom sin tilhørighet til Livgardet forvalter AMK arven fra gardemusikkorpsene til fots i Stockholm. Gardemusikken har sine røtter på 1500-tallet, da musikanter, trommeslagere og fløytister ble tilsatt i Gustav Vasas livvakt.
AMK består av 53 musikere, samt ledelse, og er det største musikkorpset i Sveriges forsvar.
Korpset har ved en rekke anledninger deltatt i Norsk Militær Tattoo, første gang i 1994.
Honeywell 316
Honeywell 316 var en 16-biter minidatamaskin som ble lansert av Honeywell i 1969. Datamaskinen var en del av 16-serien som omfattet modellene 116, 316, 416, 516 og 716. Datamaskinene ble vanligvis brukt for datainnhenting og kontroll, fjernstyring, kliniske laboratorieeksperimenter og tidsdeling. 16-serien er alle basert på DDP-116 som ble konstruert av Gardner Hendrie ved Computer Control Company, Inc. i 1964.
Nour Abdelsalam
Nour Abdelsalam (født 29. mars 1993) er en egyptisk taekwondoutøver.
Hun representerte Egypt under Sommer-OL 2020 i Tokyo, hvor hun ble utslått i åttendedelsfinalen.
Karaganda-3 kraftverk
Karaganda-3 kraftverk (russisk: Карагандинская ТЭЦ-3) er et varmekraftverk nær Karaganda i Karaganda oblast i Kasakhstan. Det eies og opereres av et regionalt kraftselskap, Karaganda Energotsentr, og har en produksjonskapasitet på 560 MW. Brenselstypen brukt der er kull.
Byggingen av kraftverket begynte rundt 1970, og første byggetrinn stod ferdig i 1977. Kraftverket har senere blitt utvidet og fornyet.
BBN Technologies
BBN Technologies (opprinnelig Bolt, Beranek and Newman) er et høyteknologiselskap fra USA som driver med forskning og utvikling. Selskapet har sitt hovedkvarter i Cambridge i Massachusetts i USA. Det er en militær utvikler, først og fremst for DARPA, og er også kjent for å ha lagt frem sin akustikkanalyse av mordet på John F. Kennedy for United States House Select Committee on Assassinations i 1978. I 1950- og 1960-årene ble selskapet omtalt av to av sine alumni som det “tredje universitetet” I Cambridge, ved siden av MIT og Harvard. I 1966 ble selskapet tildelt Frank P. Brown medaljen av Franklin Institute. Ray Tomlinson fra BBN Technologies oppfant e-post i 1971. Den 24. april 1985 registrerte selskapet domenet bbn.com, som er det nest eldste på internett. I 2009 ble BBN et datterselskap av Raytheon. Den 1. februar 2013 ble BBN Technologies tildelt National Medal of Technology and Innovation.
Italia under Vinter-OL 1960
Italia under Vinter-OL 1960. Tjueåtte sportsutøvere, tjueen menn og sju kvinner, fra Italia deltok i seks sporter i Vinter-OL 1960 i Squaw Valley i California. Italia kom på 14.-plass på den uoffisielle medaljestatistikken med en bronsemedalje.
Mika Laitinen
Mika Antero Laitinen (født 5. mars 1973 i Kuopio) er en tidligere finsk skihopper. Han representerte klubben i hans fødeby, Puijon Hiihtoseura.
Karriere
Han debuterte i verdenscupen i mars 1990 i Lahtis. Den følgende vinteren hentet han sine første verdenscuppoeng i Predazzo. Laitinen hadde på denne tiden store problemer med omstillingen fra å hoppe med parallelle ski til den nye V-stilen. Han fikk ofte dårlige stilkarakterer, men hevdet seg likevel takket være sin enorme spenst – han var en «krafthopper» som ofte markerte seg i mindre bakker.
I 1992 ble han i siste øyeblikk tatt ut i troppen til OL i Albertville. Her var han med på det finske laget, anført av Toni Nieminen, som vant gull i laghopping. Han deltok også i begge de individuelle rennene, og ble nr. 19 i storbakken og nr. 5 i normalbakken.
I de to neste årene var han ute av form, og deltok bare unntaksvis i verdenscupen. Han ble ikke tatt ut til OL 1994. Vinteren 1994/95 fant han tilbake til gamle takter, og under VM 1995 i Thunder Bay var han med på ta en ny gullmedalje i laghopping. I tillegg tok han bronse i normalbakken og kom på 13.-plass i storbakken.
Laitinens beste sesong var vinteren 1995/96. Han vant fem av de første ni verdenscuprennene, og ved årsskiftet, etter seieren i Oberstdorf, ledet han både hoppuka og verdenscupen med klar margin. Under trening foran nyttårshopprennet i Garmisch-Partenkirchen falt han stygt, og brakk sju ribbein samt kragebeinet. Han ble satt utenfor i flere uker, men endte likevel på en sjetteplass i verdenscupsammendraget. Han kom aldri tilbake helt i toppen etter dette fallet, men representerte flere ganger Finland i laghopping, og var med på laget som tok sølv under VM 1997 i Trondheim.
Han la opp som hopper etter vinteren 1999/2000.
Thomas Kristensen
Thomas Kristensen er navnet til flere personer:
Karaul
Karaul (originaltittel: Караул) er en sovjetisk film fra 1990 regissert av Aleksandr Rogozjkin.
Sperlonga
Sperlonga er en kystby i Italia, rundt to timers kjøring med bil sørover fra Roma ved enden av Via Pontina. Den ligger omtrentlig midt mellom Roma og Napoli. Byer som ligger rundt er Terracina i vest, Fondi i nord, Itri i nordøst, og Gaeta i øst.
Gamlebyen, som har røtter fra før romersk tid, ligger oppe på en klippe, mens den nye delen har spredt seg utover langs sjøsiden. Langs sjøen finner man brede sandstrender som strekker seg langt vestover i retning mot Terracina.
Historie
Sperlonga var et feriested i romersk tid. Keiser Tiberius bygde sin berømte villa her, inkludert en grotto (latin: speluncæ) som har gitt navn til byen.
Etter at Vest-Romerriket falt sammen på 500-tallet fungerte ruinene av den keiserlige boligen som tilfluktssted for de lokale beboerne. Senere da befolkningen flyttet til de nærliggende forhøyningen St. Magnus for å unngå de sykdomsbesatte myrområdene og angrep fra sarasenere (muslimske pirater og slavefangere). Faren fra piratene er synbart fortsatt ved de mange vakttårn som ble satt opp langs kysten til Gaeta. I 1534 ble det lille senteret ødelagt av soldatene til islamske lederen Khair ed-Din, også kjent som «Barbarossa» (av italiensk barbarossa, «rødskjegg»).
Suleimania (provins)
Suleimania (kurdisk: سلێمانی, Silêmanî, arabisk: السليمانية as-sulaymnyä, turkmensk:Süleymaniye) er en av atten provinser i Irak, og en av tre provinser som inngår i Iraks kurdiske region. Provinsens areal er 17 023 km². I 2010 hadde Suleimania 3 679 307 innbyggere. Administrasjonssenteret er byen Suleimania.
Suleimania ligger nordøst i Irak og grenser til provinsene Arbil, Kirkuk, Salah ad Din og Diyala. I øst grenser provinsen til Iran.
Politikk
Suleimania inngikk i ottomansk tid i provinsen Mosul, som i 1925 ble inkorporert i det britiske mandatområdet Irak. Den er den mest folkerike av de tre provinsene som i 1970 ble utpekt til å inngå i det kurdiske autonome området. Da irakiske regjeringsstyrker trakk seg ut i 1991/92 overtok kurdisk milits fra partiet PUK makta i provinsen.
Ved de kurdiske regional- og presidentvalgene i 2009 fikk opposisjonspartiet Gorran flertallet av partistemmene og Kamal Mirawdily flertallet av presidentstemmene i provinsen (i motsetning til de to øvrige provinsene). Ved regionalvalgene i 2013 ble Gorran største parti, men PUK har ikke villet overlate guvernørposten til Gorran.
Kristina Tomić
Kristina Tomić (født 29. mars 1995) er en kroatisk taekwondoutøver.
Hun representerte Kroatia under Sommer-OL 2020 i Tokyo, hvor hun ble utslått i åttendedelsfinalen.
Odaiba
Odaiba (お台場) (også kjent som Daiba) er en stor, kunstig øy i Tokyobukta, Japan. Den er en del av distriktene Minato og Koto.
Det moderne Odaiba, forbundet til Tokyo bl.a. med den store Regnbuebroa, er et senter for shopping og fornøyelser, med restauranter, leiligheter og næringsbygg. Det futuristiske bygget til Fuji Television er lokalisert på øya. Det finnes også en fornøyelsespark for kvinner kalt Venus Fort, bygd som en 1800-talls europeisk by. I tillegg er det også et maritimt museum på øya.
Historie
Navnet Odaiba kan oversatt bety «plattformsted», og viser til kanonstillingene som ble bygd her. På slutten av Japans Edoperiode ble det planlagt bygget elleve kunstige øyer med kanonbatterier til forsvar for Tokyo, i et fåfengt forsøk på å hindre den amerikanske kommandør Perry og hans «svarte skip»s tilbakekomst til Japan. Kun seks av øyene ble fullført, og i dag er det kun batteri 6 som gjenstår av de opprinnelige øyene. I 1920-årene ble batteri 3 ombygget til Metropolitan Daiba Park.
På slutten av 1980-årene, da Japans økonomi blomstret, ble det startet en storslått utbygging av øyområdet. Den senere økonomiske nedgangen amputerte mye av de originale planene. Siden slutten av 1990-årene har Odaiba igjen blitt et populært fritids- og shoppingområde for Tokyoborgerne.
Konrad Unsgård
Konrad Unsgård (født 1958) er en norsk langrennsløper for Leik IL. Han var på toppen av karrieren i 1980-årene og tok blant annet bronse på 30 km under NM på ski 1987. Den kan også nevnes at han samme år vant Rindalsrennet.
Poet
En poet er en person som skriver poesi. I dagligtale brukes like gjerne ordet dikter eller lyriker.
Hay Foot, Straw Foot
Handling
Ulysses S. Grant Briggs vokser opp sammen med bestefaren Thaddeus, som tjenestegjorde under General Ulysses S. Grant. Han vokser opp med generalen som sin største helt, selv om naboen hans - tidligere soldat Jeff Hanan fra Amerikas konfødererte stater - påstår at general Robert E. Lee var den beste offiseren. Når krig blir erklært, glemmer Thaddeus og Jeff forskjellene mellom seg og trener Ulysses til militærtjeneste.
Ved leirens amatør-show blir Ulysses snart forelsket i danserinnen Betty Martin. Men han husker Thaddeus sine formaninger om å passe seg for slike kvinner, og han forsøker i begynnelsen å unngå henne. Men når Harry Weller lokker Betty til en beryktet veikro, følger Ulysses etter dem - vel vitende om at han risikerer å bli stilt for krigsrett hvis han blir oppdaget. Når han hører Betty slåss mot Weller, bryter Ulysses inn. I tillegg ankommer militærpolitiet, og Ulysses hjelper Betty med å komme seg unna gjennom et vindu.
Magne Bremseth
Petter Magne Bremseth (født 6. februar 1892 i Hegra, død 19. november 1971 samme sted) var en norsk småbruker og politiker (Ap). Han var ordfører i Hegra kommune fra 1948 til 1951.
Han ble født utenfor ekteskap som sønn av Ingeborg Pedersdatter Bremseth og Ole Eriksen Krislok. Moren kom fra plassen Fremmervegan under gården Bremset i Skjelstadmark. Tre av hennes brødre ble etter tur hjulpet inn på Klæbu seminar av Gullik Pettersen Ertzgaard på Hofstad, sønn av eidsvollsmann og stortingsmann Petter Johnsen Ertzgaard. En av Magne Bremseths morbrødre var lærer og ordfører Gunerius Pedersen Hofstad.
Han kom først i tjeneste som gårdsarbeider, og overtok siden to plasser under Bremset, som han slo sammen til småbruket Nordset, hvor han reiste nye hus. Han giftet seg i 1916 med Sigrid Larsdatter Ulstadvold, som han fikk elleve barn med.
Han var innvalgt i Hegra kommunestyre i flere perioder, fra 1948 til 1951 også som Hegras ordfører. Han var også formann i Hegra bonde- og småbrukarlag.
Aaron Lazare
Aaron Lazare (født 1936, død 14. juli 2015) var en amerikansk psykiater og forfatter. Han var professor i psykiatri ved Harvard Medical School og University of Massachusetts Medical School. Fra 1991 til 2007 var han kansler og dekan for University of Massachusetts Medical School. Han har bl.a. startet forskning på skam og ydmykelse i medisinske sammenhenger. I 1992 ble han invitert av American Psychiatric Association til å holde Benjamin Rush Award Lecture, som en person «som har oppnådd berømmelse for sine bidrag til psykiatrihistorien». I 2002 ble en nyinnviet bygning til 100 millioner USD tilhørende University of Massachusetts Medical School gitt navnet Aaron Lazare Medical Research Building
Jonathan Stockhammer
Jonathan Stockhammer (født 21. desember 1969 i Hollywood, California) er en amerikansk-tysk dirigent.
Karriere
Stockhammer studerte sinologi og statsvitenskap før han begynte å studere musikk. Han studerte komposisjon ved University of California og dirigering ved University of Southern California i Los Angeles. Han var praktikant ved Accademia Chigiana i 1995/96 og ved Tanglewood Music Center i 1999.
Etter studiene flyttet Stockhammer i 1998 til Tyskland. Her har han dirigert orkestre som SWR Radio-Sinfonieorchester Stuttgart, WDR Sinfonieorchester Köln, NDR Sinfonieorchester Hamburg og Deutsche Kammerphilharmonie. I utlandet har han samarbeidet med blant andre Los Angeles Philharmonic, Orchestre Philharmonique de Radio France, Sydney Symphony Orchestra og Czech Philharmonic Orchestra.
Stockhammer har vært invitert til festivaler som Donaueschinger Musiktage, Ultraschall Berlin, Veneziabiennalen, Wien Modern, Schwetzinger Festspiele og Salzburger Festspiele.
I Norge har han vært regelmessig siden 2002, med blant andre Oslo Filharmoniske Orkester, Kringkastingsorkestret, BIT20 Ensemble og Bodø Sinfonietta. i 2005 dirigerte han premieren på Henrik Hellstenius opera Ophelia: Death by water singing ved Ultimafestivalen, og han har i tillegg samarbeidet med de norske komponistene Lasse Thoresen, Jon Øyvind Ness, Rolf Wallin og Christian Wallumrød.
Kassia
Kassia (ca. 810 – ca. 865) var en bysantinsk dikter og komponist.
Hun stiftet et nonnekloster i Konstantinopel og ble klosterets første abbedisse. I klosteret skrev hun åndelig poesi og komponerte musikk til. Det er bevart rundt 50 hymner etter henne som fram til i dag har vært i bruk i den ortodokse liturgien.
Tmesorrhina garnieri
Tmesorrhina garnieri er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25 millimeter), avlang, grønn gullbasse.
Levevis
Arten lever i regnskog.
Utbredelse
Arten er utbredt i Kamerun.
Karaganda kraftverk
Karaganda kraftverk nr 1-3 er en gruppe av varmekraftverk med en installert produksjonskapasitet på 1027 MW, beliggende i Karaganda i Temirtau i Kasakhstan. Brenselskildene er kull.
De enkelte kraftverkene omfatter:
Porce II vannkraftverk
Porce II vannkraftverk er en demning med vannkraftstasjon i elva Porce i Colombia.
The Hayseed
The Hayseed er en amerikansk stumfilm fra 1919, regissert av Roscoe Arbuckle.
Handling
Buster styrer butikken samtidig som Roscoe leverer posten, og samtidig møter han Molly. Men en konstabel, som også romantisk interessert i Molly, stjeler 300 dollar samtidig som dette blir observert av Buster.
Aleksandr Rogozjkin
Aleksandr Vladimirovitsj Rogozjkin (russisk: Алекса́ндр Влади́мирович Рого́жкин; 1949–2021) var en sovjetisk regissør.
1802 i USA
Begivenheter i året 1802 i USA.
Dalselv Idrettslag
Dalselv Idrettslag (stiftet i 1945) er et norsk idrettslag fra Dalsgrenda i Rana kommune i Nordland. Idrettslaget har i dag grupper for fotball og skiidrett.
Fotball
Dalselv har for tiden ingen A-lag i fotball, men består kun av aldersbestemte lag.
Annet
Klubben havnet i 2008 på en 3.-plass i Klubben i mitt hjerte, Nordland, en plass ned siden 2.-plassen i 2007.
Kalandsvatnet
Kalandsvatnet er den største innsjøen i Bergen kommune, i bydelen Fana. Den er kjent for sitt rike fugleliv, og en del av vannet – Kalandsvika i sørøst – ble vernet som naturreservat i 1995.
Osbanens trasé gikk langs sørsiden av Kalandsvatnet, og store deler av denne traseen er i dag gang- og sykkelvei.
Rutebok for Oslo
Rutebok for Oslo ble utgitt av Oslo Sporveier første gang i 1987. Ruteboka kom ut 1-2 ganger per år. Første utgave kom i forbindelse med at Stortinget stasjon (T-bane) ble etablert som knutepunkt for 8 ulike T-banelinjer gjennom Oslo. Etter at Ruter As ble etablert som administrasjonsselskap for kollektivtrafikken i Oslo og Akershus, fortsatte Rutebok for Oslo å komme ut til og med 2014. I hele denne perioden var Ole Mjelva redaktør for publikasjonen.
Rutebok for Oslo og omegn (nærtrafikk)
I en periode etter krigen ga Rutebok for Norge (Norges Communicationer) ut en liknende publikasjon: Rutebok for Oslo og omegn (nærtrafikk).
Rutebok for Stor-Oslo Lokaltrafikk a.s
I 1985 ble det for første gang utgitt et samlet rutehefte for vest-området i Akershus. Året etter kom samlet rutehefte/rutebok for Akershus nord og øst. I 1987 kom så samlet rutehefte for alle Akershus-kommuner. Rutebøkene omfattet buss, tog, båt og bane.
Helleristningene i Herand
Helleristningene i Herand består av rundt 150 jordbruksristninger på Bakke ved tettstedet Herand i Ullensvang kommune, Hordaland. Helleristningsfeltet er antatt å være rundt 3 000 år gammelt, fra yngre bronsealder (1100–500 år fvt). Motivene spenner over skip, mennesker, offergroper, ringer og fruktbarhetssymboler. Feltet er spesielt på grunn av de mange erotiske motivene.
Feltet ligger like ved riksvei 550 til Utne, 500 meter øst for kaia i Herand på det som er kalt Kalhagen. På en bergknaus som kalles Mariskarvet, er det 85 figurer som forestiller blant annet båter, mennesker, fotspor, vann, ringer og groper. Tolkning av motivene foreslår livssyklus, religion, grøderikdom, sol og ritualer. Flere undersøkelser har vært gjort på stedet. Fra 1972 til i dag er det utført konserveringsarbeid, og flere nye ristninger er kommet for dagen. Ristningene er hogd inn i bergflaten med metallredskaper eller hard stein. Opprinnelig har de ikke vært malt, men i dag er dette gjort av fagfolk så motivene trer tydeligere frem for besøkende.
Den første som rapporterte om helleristningene, var lokalhistoriker og sogneprest i Ullensvang O. Olafsen i 1903.
Yvette Yong
Yvette Yong (født 9. mars 1990) er en canadisk taekwondoutøver.
Rovlevende pungdyr
Rovlevende pungdyr (Dasyuromorphia) er en orden i infraklassen pungdyr (Marsupialia), som inkluderer alle kjøttetende arter i Oseania. Da europeerne kom til Oseania fikk disse artene navn som reflekterte kjente rovpattedyr (Carnivora). Likheten med rovpattedyrene skyldes imidlertid såkalt konvergent evolusjon. Kun to familiegrupper overlever i dag.
Dina Pouryounes
Dina Pouryounes (født 1. januar 1992) er en iransk taekwondoutøver.
Hun representerte Iran under Sommer-OL 2020 i Tokyo, hvor hun ble utslått i åttendedelsfinalen.
August Sabbe
August Sabbe (1909–1978) var en estisk motstandskjemper fra Võrumaa. Han var formentlig den siste av de estiske skogsbrødrene, en motstandsbevegelse mot den sovjetiske okkupasjonen av de baltiske landene.
La Guaca vannkraftverk
La Guaca vannkraftverk er en demning med vannkraftstasjon i elva Bogotá i Colombia.
Anlegget har turbiner med installert produksjonskapasitet (ytelse) på 311 MW.
August Sabbe
I 1978, i en alder av 69, ble Sabbe funnet ved bredden av Võhandu av to KGB-agenter, forkledt som fiskere. Da de skulle pågripe ham, druknet han i elven. Det er uklart om han begikk selvmord, omkom ved et uhell under flukt, eller ble druknet av KGB-agentene.
UEFA Super Cup
UEFA Super Cup er et årlig finaleoppgjør mellom vinnerne av Mesterligaen og Europaligaen, som fra 1998 til 2012 ble spilt ved Stade Louis II i Monaco i slutten av august måned. Fra og med 2013 arrangeres kampen på forskjellige stadion for hvert år. Turneringen ble opprettet i 1972 og arrangeres av UEFA. Turneringens mestvinnende er den italienske klubben AC Milan og de spanske klubbene FC Barcelona og Real Madrid, med fem titler hver.
Historie
Grunnlaget for formatet ble foreslått av sportsredaktør Anton Witkamp hos den nederlandske avisen De Telegraaf for å avgjøre hvilken klubb som var best i Europa. På denne tiden var for øvrig storklubben Ajax Amsterdam og nederlandsk Totalfotball dominerende i Europa. Ajax hadde vunnet både serievinnercupen og Intercontinental Cup, og som et ledd i å teste laget ytterligere ønsket man en kamp mellom de vinnende finalistene i serievinnercupen og tilsvarende i cupvinnercupen.
Finalen mellom Rangers og Ajax ble likevel spilt, men under påskudd av at Rangers feiret 100-årsjubileum, slik at den første supercupen i Europa blir regnet som uoffisiell av UEFA. Den første kampen ble spilt den 16. januar 1973 i Glasgow, mens den andre finalekampen ble spilt den 24. januar i Amsterdam. Ajax vant til slutt 6–3 sammenlagt etter å ha vunnet begge kampene. For å legge til noe ekstra interesse, donerte avisen De Telegraaf et trofé, kalt «Super Cup of Europe», som skulle tildeles den samlede vinneren. Den eneste forbindelse finalen hadde med UEFA på den tiden var budskapet om gratulasjoner fra fungerende president i UEFA, som ble gjengitt i programmet for kampen.
Fra 1973-sesongen anerkjente UEFA turneringen og tok over organiseringen av den. Fram til 1999 var deltakerne vinnerne av Mesterligaen og cupvinnercupen, men fra 2000-utgaven ble cupvinnercupen avviklet og overtatt av UEFA-cupen og senere Europaligaen.
Format
Turneringen hadde til å begynne med to finalekamper som ble spilt på hjemmebanen til hver av finalelagene, dette grunnet muligheten til å fordele billettinntekter likt mellom klubbene. Med enkelte unntak ble det spilt to finalekamper fra og med 1972 til 1998. Finalene ble i begynnelsen valgt til et ugunstig tidspunkt i forhold til klubbenes øvrige terminliste, og resulterte i flere kanselleringer og kun én spilt kamp istedenfor to.
Etter omleggingen av formatet i 1998/1999, da Cupvinnercupen ble avviklet og delvis lagt inn under UEFA-cupen, ble Supercupen avholdt med én finale samtidig som tidspunktet deretter ble lagt til slutten av august i tråd med starten av terminlistene i europeiske serier. Arenaen ble i 1998 valgt til å være Stade Louis II i Monaco, som skulle være i tråd med nøytralitetsprinsippet, men fra og med 2013 skal UEFA rullere på finalearenaer. I 2016 ble finalen avholdt for første gang i Norge på Lerkendal stadion i Trondheim.
Kampformatet er det samme som alle andre finaler arrangert av UEFA, hvor uavgjortresultat ved full tid gir to ekstraomganger på 15 minutter. Ved fortsatt uavgjortresultat etter andre ekstraomgang går finalen til straffesparkkonkurranse for å kåre en vinner. Supercupen har for øvrig aldri blitt avgjort på straffesparkkonkurranse, men i 2000 ble finalen avgjort ved hjelp av golden goal i første ekstraomgang.
Vinnere
Finalene i årene 1973–1997 ble i utgangspunktet spilt over to kamper og resultatet viser sammenlagt over de to kampene. Se kommentarer hvor det avvek fra dette.
Ayvacık (Çanakkale)
Ayvacık er en by med 29 305 innbyggere (2017) i den tyrkiske provinsen Çanakkale. Den ligger sør for Ezine, sørvest for Bayramiç og vest for Edremit.
Scream (Michael Jackson)
Scream er et samlealbum med Michael Jackson som ble gitt ut i 2017.
Sporliste
Side 1:
Side 2:
Side 3:
Side 4:
Diablo: Hellfire
Diablo: Hellfire er utvidelsespakke eller påbyggningspakke som Sierra On-Line (nå kjent som Sierra Entertainment) produserte for videospillet Diablo. Det ble utgitt i 1997 og ble utviklet av Synergistic Software, et datterselskap til Sierra. Hellfire var den eneste autoriserte utvidelsespakken for Diablo. Hellfire ble ikke laget av Blizzard som laget grunnspillet. Utvidelsen besto av flere magier, monstre og utstyr. I tillegg til de tre klassene som var i Diablo introduserte Hellfire en ny klasse, «Munken». Ekspansjonen ble ikke gitt ut i Europa og er svært vanskelig å få tak i dag.
Goran Hadžić
Goran Hadžić (serbisk: Горан Хаџић, født 7. september 1958 nær Vinkovci i dagens Kroatia, død 12. juli 2016 i Novi Sad i Serbia) var en etnisk serbisk tidligere politisk leder for Den serbiske republikken Krajina (Srpska Krajina) i Kroatia og grenseområdet mot Vest-Bosnia. Han var anklaget for krigsforbrytelser av Det internasjonale krigsforbrytertribunalet for det tidligere Jugoslavia og ble 20. juli 2011 arrestert i Serbia. Hadžić var anklaget for 14 tilfeller av krigsforbrytelser, spesielt fordrivelse av sivile kroater fra Krajina-området 1991–94. Han var også anklaget for delaktighet i massakren i Vukovar i november 1991, da 250 kroater ble drept.
Hadžić ble tiltalt for krigsforbrytelser og forbrytelser mot menneskeheten, men døde før rettssaken var over.
Politisk karriere
I oppveksten var han aktiv i ungkommunistene i Jugoslavia, og senere i Serbias demokratiske parti (SDS). Han deltok i sammenstøtet mellom kroater og serbere ved Plitvice (hans fødeby), som startet krigen i Kroatia i april 1991. Det var Milan Martić som ledet de serbiske politistyrkene i sammenstøtet, mens Hadžić i økende grad tok på seg rollen som politisk lederskikkelse i Krajina, og var i juni 1991 blant «regjeringsmedlemmene» i en etnisk serbisk «regjering» for områder i Vest-Bosnia og Kroatia hvor etniske serbere var i flertall. Han ble «statsminister» i den nydannede serbiske Krajina-republikken den 26. februar 1992, hvor han avløste Milan Babic.
Melk (by)
Melk er en by i den østerrikske delstaten Niederösterreich. Byen ligger på det stedet hvor elven Melk renner ut i Donau og er den vestlige innfallsporten til Wachau, et berømt vindistrikt som er oppført på listen over UNESCOs verdensarven. Melk er administrasjonssted i kommunen ved samme navn.
Historie
I 831 ble Melk første gang kjent som Medilica. Også i Niebelungenlied blir stedet forbundet med det middelhøytyske navnet Medelike.
Leopold I, markgreve fra 976, gjorde Melk til sin residens. I 996 ble området første gang kalt for Ostarichi, opprinnelsen til Österreich (tysk for Østerrike).
Adalbert den seierrike, markgreve til Østerrike, residerte i Melk og døde samme sted 26. mai 1055. I 1089 overga markgreve Leopold II borgen til benediktinermunker fra Lambach. Siden da har det ligget et benediktinerkloster i Melk (Stift Melk). Allerede i det 12. århundre ble det opprettet klosterskole og biblioteket som nå teller 300 000 eksemplarer, ble påbegynt.
Goran Hadžić
Anklage for krigsforbrytelser
4. juni 2004 utstedte Det internasjonale krigsforbrytertribunalet for det tidligere Jugoslavia arrestordre på Hadžić, som da bodde i Novi Sad. Men han slapp unna og levde i skjul. Arrestasjonen og utleveringen av Ratko Mladić i juni 2011 førte til økt oppmerksomhet mot Hadžić, som da ble den siste krigsforbrytertiltalte fortsatt på frifot. En måned senere ble han selv arrestert. Hadžić ble utlevert til krigsforbrytertribunalet i Haag den 22. juli 2011. Rettssaken mot Hadžić ble avbrutt i april 2016 da Hadžić var for syk til å være til stede.
Melk (by)
Historie
Fra 21. april 1944 til evakueringen 15. april 1945 eksisterte Melk konsentrasjonsleir som en avdeling av konsentrasjonsleiren i Mauthausen.
Mandalskameratene i 1966
Sesongen 1966 spiller Mandalskameratene i 3. divisjon.
Cupkamper
Utdypende artikkel: Norgesmesterskapet 1966
Liv Nysted
Liv Nysted (født 27. august 1949, død 21. mars 2010 ) var en norsk forfatter og litteraturkritiker. Hun var utdannet ved Forfatterstudiet i Bø.
Junior-VM i håndball for menn 1977
Junior-VM i håndball for menn 1977 ble arrangert i Sverige i 1977.
Vanguard (synthesizer)
Vanguard er en virtuell analog synthesizer som er laget av reFX. Vanguard kombinerer den gode gamle analoge synthesizer ideen med den siste teknologien. Vanguard har 12 forskjellige typer oscillatorer og en mengde med filter.
Paraiso vannkraftverk
Paraiso vannkraftverk er en demning med vannkraftstasjon i elva Bogotá i Colombia.
Anlegget har turbiner med installert produksjonskapasitet (ytelse) på 270 MW.
Teoretisk fysikk
Teoretisk fysikk er en gren av fysikken som bruker matematiske modeller og abstraksjon av fysikk i et forsøk på å forklare naturfenomener og prøve ut teorier.
Oumaima El-Bouchti
Oumaima El-Bouchti (født 7. oktober 2000) er en marokkansk taekwondoutøver.
Teoretisk fysikk
Fysikkteorier kan basere seg på observerte fenomener, eller gå videre uten bevis fra den eksperimentelle fysikken. Dersom teorien går for langt fra det som er observert og utprøvd, kan den gå seg vill. Fysikkeksperimenter kan også plutselig finne nye fenomener som teorien ikke forklarer. Da må man lete etter en ny teori som forklarer dette.
Touche-Poupard-demningen
Touche-Poupard-demningen er en demning for irrigasjon og vannforsyning midt i hjertet av Frankrike anlagt i elva Chambon, en sideelv til Sèvre Niortaise. Eier er en offentlig sammenslutning, Compagnie d'Aménagement des Eaux des Deux-Sèvres (CAEDS). Anlegget ligger i departementet Deux-Sèvres, en del av Nouvelle-Aquitaine-regionen.
Teoretisk fysikk
Ettersom teoretisk fysikk beskriver den fysiske verden, kan man ikke utlede teorien fra grunnleggende aksiomer, slik man for eksempel kan gjøre i matematikken. I stedet forteller de hva man har observert tidligere, og gir spådommer om hva man vil kunne observere.
Roger Pedersen
Roger Bernhard Pedersen (født 3. august 1965 i Narvik) er sametingsrepresentant for Norske Samers Riksforbund i perioden 2005–2009. Han har vært i Sametinget siden 1993. Pedersen har vært gift siden 1999.
Touche-Poupard-demningen
Demningen er en betong gravitasjonsdam av typen RCC. Dammen er 36 meter høy og 200 meter lang. Resevoaret rommer inntil 15 millioner m³ over et areal på 135 hektar (1,35 km²).
Utbyggingen ble besluttet i 1988, men byggearbeidene kom ikke i gang før i 1993.
Teoretisk fysikk
Fysikkteorier kan oppnå troverdighet ved at de gir spådommer som er korrekte og ikke forutsier noe som ikke stemmer. Teorier som er enkle blir sett på som bedre enn mer innviklede teorier. En foretrekker også teorier som forklarer mange ulike fenomener, fremfor en rekke ulike teorier som hver skildrer ett enkelt fenomen.
Island under Vinter-OL 1960
Island under Vinter-OL 1960. Fire sportsutøvere, alle menn, fra Island deltok i to sporter, alpint og skihopping, under Vinter-OL 1960 i Squaw Valley i California. Island, som deltok for fjerde gang i et vinter-OL, vant ikke noen medaljer. Beste plassering var en 17.-plass i slalåm for menn.
Fleskum
Fleskum er en gård sør for Dælivannet i Bærum kommune. Christian Skredsvigs kone Maggie f. Plahte fikk den av sin far. Gården er i dag i privat eie.
Fleskumsommeren, i 1886, samlet kunstnere seg på Christian Skredsvigs gård Fleskum i Bærum. I tillegg til verten var det Gerhard Munthe, Eilif Peterssen, Harriet Backer, Kitty Kielland og Erik Werenskiold.
Su Po-ya
Su Po-ya (født 17. september 1998) er en taiwansk taekwondoutøver.
Hun representerte Kinesisk Taipei under Sommer-OL 2020 i Tokyo, hvor hun ble utslått i åttendedelsfinalen.
Ezine
Ezine er en by med 31 962 innbyggere (2017) i den tyrkiske provinsen Çanakkale. Den ligger nord for Ayvacık, sør for Çanakkale, øst for Bozcaada og vest for Bayramiç.
Mario Vrančić
Mario Vrančić (født 23. mai 1989) er en tysk-bosnisk fotballspiller som spiller for, på lån fra den kroatiske klubben.
Hans bror er Damir Vrančić som også har landskamper for.
Landslaget
Den 6. september 2015 fikk han sin første landskamp for mot.
Colegio vannkraftverk
Colegio vannkraftverk er en demning med vannkraftstasjon i elva Bogotá i Colombia.
Gianna Nannini
Gianna Nannini (født 14. juni 1954 i Siena) er en italiensk rock/pop-sanger, musiker og låtskriver.
Colegio vannkraftverk
Anlegget har turbiner med installert produksjonskapasitet (ytelse) på 250 MW.
Gianna Nannini
Gianna er storesøster til tidligere Formel 1-fører Alessandro Nannini. Hun studerte piano i Lucca og komposisjon i Milano.
Hun platedebuterte i 1976 med albumet som bar hennes eget navn. Hun fikk sin første hit i 1979 med singelen America og albumet California, som slo igjennom i flere europeiske land. I italia ble hun for alvor berømt i 1984, da hun ga ut sitt sjette album, Puzzle, som nådde topp 10 i Italia, Vest-Tyskland, Østerrike og Sveits. I 1986 fikk hun en hit med Bello e impossibile, og samleplata Maschi e altri fra 1987 solgte over en million eksemplarer.
I 1990 sang hun fotball-VMs offisielle sang, Un'estate italiana, sammen med Edoardo Bennato.
Hun tok eksamen i filosofi ved Universitetet i Siena i 1994. Året etter deltok hun i en protest organisert av Greenpeace ved den franske ambassaden i Roma, mot den franske regjeringens beslutning om å foreta atomprøvesprengninger på Mururoa.
I 2004 ga hun ut samlealbumet Perle, der alle sangene var innspilt på nytt, i nye arrangementer. Albumet Grazie kom ut i februar 2006 og gikk til topps på den italienske albumlista. Også samlealbumet GiannaBest fra 2007 gikk til topps i Italia. I 2007 ga hun også ut albumet Pia come la canto io, med sanger fra en pop-opera basert på figuren Pia de' Tolomei fra Dantes epos Den guddommelige komedie.
En akustisk versjon av sangen Meravigliosa Creatura ble i 2008 brukt i en reklame for Fiat Bravo. Sangen og reklamen ble så populære at de bragte albumet Perle tilbake på topp 50, og Fiat brukte senere Gianna Nanninis sang Aria i en annen Fiat Bravo-reklame.
Ballynahinch
Ballynahinch kan vise til to steder i Irland:
Fylkesvei 5876
Fylkesveg 5876 går mellom Runde og Buholmen i Herøy kommune. Veiens lengde er 15,6 km.
Silkefugler
Silkefugler (Ptiliogonatidae) er ei lita gruppe spurvefugler som hovedsakelig forekommer i Mellom-Amerika, selv om en art, svartsilkefugl, forekommer også i sørvestlige USA.
Fylkesvei 5876
Historie
Frem til 2019 hadde veien betegnelsen Fv18.
Silkefugler
De er beslektet med sidensvansene, og blir av og regnet som ei delgruppe av denne gruppa.
Liste over kulturminner i Skjervøy
Liste over kulturminner i Skjervøy er en oversikt over fredede og/eller bevaringsverdige bygninger og elementer i Skjervøy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Johan Nicolai Mohn
Johan Nicolai Mohn (født 4. juli 1960) er barokkoboist og blokkfløytist, ansatt i Oslo Musikk- og Kulturskole siden 1994 og administrativ leder for barokkensemblet Barokkanerne.
Johan Nicolai har studert blokkfløyte ved Universitetet i Oslo med Tom Tofteberg (1982) og ved Norges Musikkhøyskole med Hans Olav Gorset (1986). Våren 1989 tok han eksamen ved Det Kongelige Konservatorium i Den Haag efter to års barokkobostudier med Ku Ebbinge.
Foruten jevnlige opptredener med Barokkanerne, har Johan Nicolai blant annet spilt med Bachcollegium Stockholm, Bardu Barokk, Concerto Copenhagen, Drottningholm Barokkensemble, Norsk Barokkorkester og Wasa Barokkorkester.
Han er oldebarn av Ragnvald Hvoslef, som sammen med ektefelle overtok villaen Nøisomhed i 1917. Mohn overtok selv eiendommen sammen med sin bror.
USA under Sommer-OL 1896
USA i Sommer-OL 1896. Fjorten sportsutøvere fra USA, alle menn, deltok i tre grener i de første moderne olympiske leker 1896 i Athen. USA vant flest medaljer; elleve gull-, sju sølv- og to bronsemedaljer.
Medaljer
Det ble ikke delt ut gull, sølv og bronsemedaljer i Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først i Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Tmesorrhina lequeuxi
Utbredelse
Arten er utbredt i Malawi.
Mória flyktningleir
Leiren er Europas største flyktningleir, med ca 20.000 flyktninger pr juni 2020, et antall som sank til ca 13.000 i september samme år. Leiren har vært kritisert på grunn av dårlige hygiene og manglende legehjelp, samt at det bor mye flere flyktninger enn den ble bygd for - leiren ble bygd for ca 3.000 flyktninger i 2015. BBC kalte leiren «verdens verste flyktningleir», og Human Rights Watch omtalte den som et fengsel uten tak (Open-air prison).
Det meste av leiren brant ned 9. september 2020.
Referanser
<References />
Graeme McDowell
Graeme McDowell (født 30. juli 1979) er en nordirsk profesjonell golfspiller på LIV Golf.
I likhet med stadig flere lovende unge golfspillere fra Storbritannia mottok McDowell et stipend fra et amerikansk universitet. Han studerte ved University of Alabama at Birmingham fra 1998 til 2002 og ble rangert som nummer 1 blant universitetsspillerne i USA. I 2001 var han med på det vinnende laget fra De britiske øyer som vant Walker Cup i Georgia.
McDowell ble profesjonell i 2002 og vant sesongens Volvo Scandinavian Masters, som var kun hans fjerde turnering på Europatouren. Han tok ingen titler i sin andre sesong, men i 2004 vant han Telecom Italia Open og endte som nummer 6 på Europatourens Order of Merit. I 2005 delte McDowell tiden mellom Europatouren og PGA-touren. Han var ennå ikke fullverdig medlem av PGA-touren, men posisjonen blant de 50 beste på verdensrankingen i golf gjorde at han ble invitert til å spille i mange av turneringene i USA. Han tjente nok penger til å få full spillerett på PGA-touren til 2006, men klarte ikke bli blant de 150 som fikk spillerett 2007, og kunne konsentrere seg om Europatouren.
I 2008 vant han to seirer på Europatouren, henholdsvis Ballantine's Championship og Barclays Scottish Open.
I 2010 vant McDowell Celtic Manor Wales Open første helgen i juni, før han to uker senere tok sin største seier i karrieren. Med triumfen i US Open gikk han for første gang til topps i en major-turnering. Det var samtidig hans sjette seier på Europatouren.
McDowell ble i dronningens nyttårsliste for 2011 utnevnt til medlem av Den britiske imperieordenen for fortjenester av golfidretten.
Balham
Balham kan vise til:
Jeffrey Archer
Jeffrey Howard Archer, baron Archer av Weston-super-Mare, (født 15. april 1940) er en britisk forfatter og tidligere politiker. Hans spenningsromaner har solgt minst 250 millioner eksemplarer verden over.
Politisk karriere
Han var parlamentsmedlem for det konservative partiet (1969–1974). Hans politiske virke endte etter en finansiell skandale og etterlatt bortimot konkurs. Senere, etter en endring av sin formue fra forfatterhonorarene fra hans bestselgende spenningsromaner, ble han nestformann for det konservative partiet (1985–1986) før han måtte gå av etter ytterligere en skandale som førte til slutten for hans politiske karriere.
Han ble gjort til livstidsmedlem av overhuset i 1992. Han politiske karriere ble avsluttet med dom og påfølgende fengselsopphold (2001–2003, Belmarsh) for mened og for å ha lagt hindringer i etterforskningen ved en (vellykket) søksmål om injurier som fulgte hans andre avgang.
Forfatterskap
Bokserien Kane and Abel har vært hans mest suksessfulle i form av salg, og nådde førsteplassen på bestselgerlisten til The New York Times. Den ble gjort til miniserie for TV av CBS i 1985 med Peter Strauss og Sam Neill i de fremste rollene. Det følgende året gjorde Granada TV en serie i ti episoder av en annen bok, First Among Equals, som fortalte historien til fire menn og deres streben etter å bli statsminister.
Mens han satt i fengsel skrev Archer memoer i tre bind, A Prison Diary, hvor de i det ytre var formet etter Dantes Den guddommelige komedie, og navngitt etter de tre første fengslene han satt i. Fengselstiden tjente også som inspirasjon for flere noveller i hans samling Cat O' Nine Tales.
I 2011 utga Archer den første av fem bøker i serien The Clifton Chronicles som følger livet til Harry Clifton fra hans fødsel i 1920 og til hovedfigurens slutt i 2020. Only Time Will Tell forteller om livet til hovedfiguren fra 1920 og til 1940 og ble utgitt i mai 2011.
Nebula (band)
Nebula er et psykedelisk stoner rock-band, startet av Eddie Glass (gitar) og Ruben Romano etter at disse sluttet i Fu Manchu i 1997.
De to stifterne fikk følge av Mark Abshire på bassgitar frem til han forlot bandet under innspillingen av Atomic Ritual. Simon Moon steppet inn frem til man fant en permanent erstatning i Tom Davies. Plata fikk svært gode omtaler, og AMG omtalte Nebula som «en hardtarbeidende power-trio som høres ut som om de har spilt sammen i garasjen siden 1973, helt uten å merke at verden utenfor har endret seg. Dette er helt klart en fordel.»
Deres siste album, Apollo, ble sluppet i USA i februar 2006. Deres aller siste album "Live In The Mojave Desert" ble sluppet i 2021
Medlemmer
Nåværende
Tidligere medlemmer
Deutsche Messe
Deutsche Messe er en messearrangør i Hannover i Tyskland. I Tyskland finnes messearrangører også i Frankfurt, Köln, Düsseldorf, München, Berlin, Nürnberg, Essen, Stuttgart og Leipzig. Av disse er Deutsche Messe den største og har et utstillingsareal på 496.000 m² som er fordelt på 27 store messehaller.
Hannover Messe er navnet på ei varemesse som arrangeres hvert år i april med utstillere innen industriteknikk. Ligna er navnet på ei messe som arrangeres for produsenter innen trevareindustrien.
Birmingham internasjonale lufthavn
Birmingham internasjonale lufthavn kan vise til:
Deutsche Messe
I Tyskland finnes også noen friluftsmesser, i München, Bremen, Berlin og Köln.
Eksterne lenker
معرض هانوفر Messegelände Hannover Hanover Fairground Hannovermässan
Rettens Gang
Rettens Gang var en norsk juridisk publikasjon som ble utgitt fra 1933 til 2014. Den var redigert av overrettssakfører Halvor Strandrud frem til 30. juni 1949 og siden 1950-årgangen har den vært utgitt av Den Norske Sagførerforening (idag Den Norske Advokatforening). Tidsskriftet inneholder utvalgte rettsavgjørelser fra norske lagmannsretter og tingretter. De første årgangene hadde dommer fra året før utgivelsen, det vil si at årgangen som ble utgitt i 1948 inneholder dommer fra 1947 og het Rettens Gang 1948. Da advokatforeningen overtok utgivelsene, fikk årgangene navn etter utgivelsesåret og derfor eksisterer ikke 1949-årgangen.
Frem til den såkalte to-instans-reformen i 1995 var det bare dommer i sivile saker og skjønn som ble publisert her, men etter at lagmannsrettene ble ordinær ankeinstans i straffesaker, har Rettens Gang også publisert utvalgte straffedommer. Avgjørelsene i Rettens Gang er underrettsdommer, og har derfor begrenset rettskildemessig vekt. Allikevel henvises det ikke sjelden til slike avgjørelser i juridisk litteratur og i rettspraksis, gjerne i forbindelse med rettsspørsmål som ikke har vært avgjort i Høyesterett. Henvisningen viser da til års- og sidetall i Rettens Gang, og ofte hvilken domstol avgjørelsen er fra. Henvisning til «RG 1978 s. 442 (Eidsivating)» betyr at avgjørelsen er publisert på side 442 i årgang 1978 og at det er en avgjørelse fra Eidsivating lagmannsrett. En avgjørelse som publiseres i Rettens Gang skal være rettskraftig, men det hender at det skjer en glipp slik at det publiseres dommer som er anket og der resultatet er blitt et annet.
Tingrettsdommer Leif Villars-Dahl var siste redaktør – med advokat John Christian Elden som medredaktør for strafferett og straffeprosess – og i de siste årene hadde tidsskriftet også et redaksjonsråd på fem medlemmer. Tidsskriftet kom ut med mellom 25 og 30 hefter pr. år og et samlet sidetall på mellom 1500 og 2000. I likhet med Norsk Retstidende har alle avgjørelser et konsentrat (sammendrag) som er skrevet av redaksjonen og hver årgang har et systematisk register av disse. Før internett fikk sitt gjennombrudd hadde Rettens gang 2500 abonnenter, men det sank til om lag 600 i 2013. I 2013 besluttet advokatforeningens hovedstyre at Rettens Gang skulle nedlegges etter utgivelse av 2013-årgangen.
Alle avgjørelser som er inntatt i Rettens Gang er også tilgjengelig på Lovdata. Fra 2014 har Lovdata innført en ordning der fremtredende jurister vurderer hvilke rettsavgjørelser som de regner som mest betydningsfulle (såkalte «flaggsaker»). Dette har til hensikt å gjøre det lettere å holde oversikt over nyere rettspraksis og er ment å dekke det samme behov som publisering i Rettens Gang.
Norsk Kjøretøyhistorisk Museum
Norsk Kjøretøyhistorisk Museum er et norsk museum for vogner, biler og motorsykler som viser utviklingen fra de første sleder og vogner med hjul fram til bilen.
Museet lå fra det startet i 1983 i sentrum av Lillehammer, men det ble i 2013 vedtatt å samlokalisere det med Norsk vegmuseum på Hunderfossen. Etter august 2015 pakket museet ned samlingen i påvente av nytt museumsbygg. Først over Statsbudsjettet 2017 ble det bevilget midler, og byggestart er forventet i løpet av 2017.
Ölgerðin Egill Skallagrímsson
Ölgerðin Egill Skallagrímsson er et islandsk bryggeri i Reykjavík. Selskapet startet opp som et ølbryggeri, men har med årene begynt produksjon av andre drikkevarer i tillegg. Selskapet driver også import og distribusjon av utenlandske næringsmidler til Island. Ölgerðin Egill Skallagrímsson er et av de største og eldste selskapene på Island.
Navn
Bryggeriet er oppkalt etter den islandske vikinghøvdingen og skalden Egil Skallagrimson fra 900-tallet, kjent gjennom Egils saga.
Waffle House
Waffle House, Inc. er en amerikansk kjede av restauranter med fokus på frokost, som har åpent døgnet rundt alle dager i året.
Ölgerðin Egill Skallagrímsson
Historie
Ölgerðin Egill Skallagrímsson ble i 2002 overtatt av selskapet Danól, som drev import av næringsmidler. I 2008 ble selskapene slått sammen under Ölgerðins navn og begge virksomhetene er videreført i det sammenslåtte selskapet.
Waffle House
Den første Waffle House-restauranten ble åpnet på Labor Day i 1955.
De fleste restaurantene er i Sørstatene, der Waffle House regnes som et regionalt kulturikon.
Ölgerðin Egill Skallagrímsson
Øl
Ölgerðin Egill Skallagrímsson har produsert en rekke ølmerker. Typisk under navnet Egils.
Av varianter i produksjon i 2011 kan nevnes som noen eksempler:
Bryggeriet har også tradisjon for å brygge egne jule- og påskeøl.
Eceabat
Eceabat er en by med 8 902 innbyggere (2017) i den tyrkiske provinsen Çanakkale. Den ligger sørvest for Gelibolu.
Trosbekjennelse
En trosbekjennelse er en tekst som uttrykker de grunnleggende og viktigste sidene ved en religion/religiøs tro.
Innenfor kristendommen
De viktigste kristne trosbekjennelsene er den nikenske, den apostoliske og den athanasianske.
Det finnes også andre kristne trosbekjennelser, som er skrevet for helt spesielle omstendigheter. Eksempler på dette er trosbekjennelser som ble utvekslet mellom Den katolske kirke og Den ortodokse kirke som forsøk på å få slutt på det store skisma.
Islam
Den islamske trosbekjennelsen, shahadah, er en av islams fem søyler.
Las Playas-demningen
Anlegget har turbiner med installert produksjonskapasitet (ytelse) på 200 MW.
Schizaeaceaefamilien
Schizaeaceae er en familie av klatrende bregner innen ordenen Schizaeales, som også omfatter to andre familier utfra genetiske ulikheter (Smith el al 2006). Ordenen er skilt ut fra den gamle orden Filicales, hvor gruppen Schizaeales tidligere var henregnet som bare én familie.
Familien har to slekter og 30 arter. Den fossile tilstedeværelsen starter i jura.
Artene ser ikke helt «bregneaktige» ut: Bladene er enten gressliknende eller mer gaffelformet og småfliket og avviker fra mange av de «tradisjonelt» bregneutseende gruppene. Bladene hos Schizaeaceae kan minne om bladene hos stankstorknebb. Bladene hos Anemia minner om parflikete blader av ask. Høyden er gjerne i området 10–50 cm og bladene er hårdekt.
Familien har to slekter – Schizaea og Actinostachys. Førstnevnte slekt har bakgrunn helt fra kritt (Schizaeopsis), og dagens arter har både fertile og infertile blader, med 77, 94 eller 103 kromosomer (x). Sistnevnte slekt har mørke, fibrøse røtter og kun fertile blader med 2-3 mm lange stive hår, med 134 eller 140 kromosomer (x).